CELEX: 32008R1267
Language: fi
Date: 2008-12-12 00:00:00
Title: Komission asetus (EY) N:o 1267/2008, annettu 12 päivänä joulukuuta 2008 , Euroopan yhteisön ja Sveitsin valaliiton maataloustuotteiden kauppaa koskevassa sopimuksessa määrätyn, yli 160 kilogramman painoisten elävien Sveitsistä peräisin olevien nautaeläinten tuontitariffikiintiön soveltamista koskevista yksityiskohtaisista säännöistä annetun asetuksen (EY) N:o 2172/2005 muuttamisesta

17.12.2008   
            
            
               FI
            
            
               Euroopan unionin virallinen lehti
            
            
               L 338/37
            
         
      KOMISSION ASETUS (EY) N:o 1267/2008,
   annettu 12 päivänä joulukuuta 2008,
   Euroopan yhteisön ja Sveitsin valaliiton maataloustuotteiden kauppaa koskevassa sopimuksessa määrätyn, yli 160 kilogramman painoisten elävien Sveitsistä peräisin olevien nautaeläinten tuontitariffikiintiön soveltamista koskevista yksityiskohtaisista säännöistä annetun asetuksen (EY) N:o 2172/2005 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksen (EY) N:o 2172/2005 (2) 8 artiklassa säädetään, että asetukseen (EY) N:o 2172/2005 sovelletaan tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (3) säännöksiä, jollei toisin säädetä.
            
         
               (2)
            
            
               Asetuksen (EY) N:o 2172/2005 3 artiklan 2 kohdan mukaisesti, jos tuontioikeushakemusten määrä ylittää viisi prosenttia kiintiössä käytettävissä olevasta määrästä, ylimenevää osaa ei oteta huomioon. On aiheellista poistaa kyseinen säännös, jotta asetuksen (EY) N:o 2172/2005 säännökset olisivat yhdenmukaisia asetuksen (EY) N:o 1301/2006 6 artiklan 5 kohdan säännösten kanssa.
            
         
               (3)
            
            
               Asetuksen (EY) N:o 2172/2005 4 artiklan 1 kohdassa säädetään, että sen jälkeen kun jäsenvaltiot ovat ilmoittaneet tuontioikeuksia varten haetut määrät, komissio päättää mahdollisimman nopeasti, missä laajuudessa hakemukset voidaan hyväksyä. Asetuksen (EY) N:o 1301/2006 7 artiklan 2 kohdassa säädetään, että myöntämiskerroin olisi vahvistettava ainoastaan tapauksissa, joissa hakemusten kattamat määrät ylittävät tariffikiintiökaudella käytettävissä olevat määrät. Koska asetus (EY) N:o 1301/2006 on laaja-alainen asetus, asetuksen (EY) N:o 2172/2005 4 artiklan 1 kohdan voimassa oleva säännös olisi poistettava. Lisäksi on tarpeen säätää ajanjakso, jonka kuluessa tuontioikeudet olisi myönnettävä.
            
         
               (4)
            
            
               Kun myöntämiskerroin on vahvistettu, on tarpeen täsmentää, että yhdessä asetuksen (EY) N:o 2172/2005 mukaisten tuontioikeushakemusten kanssa asetetut vakuudet olisi vapautettava suhteellisesti.
            
         
               (5)
            
            
               Asetuksen (EY) N:o 2172/2005 6 artiklan 2 kohdan toisessa alakohdassa säädetään, että aina kun tuontitodistus myönnetään, tuontioikeuksia vähennetään vastaavasti. On aiheellista täsmentää, että tuontitodistusta myönnettäessä tuontioikeuksia koskevan hakemuksen kanssa yhdessä asetettu vakuus olisi vapautettava suhteellisesti.
            
         
               (6)
            
            
               Sen vuoksi asetusta (EY) N:o 2172/2005 olisi muutettava.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2172/2005 seuraavasti:
   
               1)
            
            
               Poistetaan 3 artiklan 2 kohdan toinen alakohta.
            
         
               2)
            
            
               Muutetaan 4 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Tuontioikeudet on myönnettävä aikaisintaan seitsemäntenä ja viimeistään kuudentenatoista 3 artiklan 5 kohdan ensimmäisessä alakohdassa tarkoitetun ilmoituksia koskevan määräajan päättymistä seuraavana työpäivänä.”
                        
                     
                           b)
                        
                        
                           Lisätään 3 kohta seuraavasti:
                           ”3.   Jos 2 kohdan soveltaminen johtaa siihen, että tuontioikeuksia myönnetään haettua vähemmän, 5 artiklan 1 kohdan mukaisesti asetettu vakuus on vapautettava suhteellisesti viipymättä.”
                        
                     
         
               3)
            
            
               Korvataan 6 artiklan 2 kohdan toinen alakohta seuraavasti:
               ”Aina kun tuontitodistuksia myönnetään, saatuja tuontioikeuksia on vähennettävä vastaavasti ja 5 artiklan 1 kohdan mukaisesti asetettu vakuus on vapautettava suhteellisesti viipymättä.”
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä joulukuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 346, 29.12.2005, s. 10.
   
      (3)  EUVL L 238, 1.9.2006, s. 13.